Lav et referat af nedenstående tekst:

Tekst:
Man skal ikke gå mange meter på hverken havnen eller gågaden i Skagen for at kunne se, hvad der er moderne på Danmarks nordligste breddegrader her i uge 29. Faktisk skulle man næsten tro, at der har været et ekstraordinært godt udsalg på hørtøj i tøjbutikkerne i og omkring Skagen i ugerne op til den såkaldte ’Hellerup-uge’. Optikeren er i hvert fald et godt sted at søge hen, hvis man ikke har opdaget, at særligt hørbukser og hørskjorter i denne uge er mere moderne i Skagen end på end varm sommerdag ved Costa del Sol. - Vi kører fuld Skagen-stil. Det er hør fra top til tå, siger Adrian Vitskell fra Randers, hvis ven ved siden af har et lignende sæt på, men har dog toppet sættet med en for uge 29 velkendt accessorie, hvor han har svunget en pullover over begge skuldre og bundet ærmerne sammen med en knude foran sig - en såkaldt Hellerup-hagesmæk. Uge 29 i Skagen er kendt for det ekstravagante og luksuriøse med store flasker rosévin og champagne, men sådan er det altså ikke til hverdag, lader en skagbo os vide. - Det er turister, der kommer herop i hørbukser. Det har man altså ikke normalt på i Skagen, siger Oskar Kjær Madsen, der er en af de omkring 8.000 indbyggere, der bor i Skagen året rundt. Hør og ruskind En ung gut på bmx fra Vejle, Viggo hedder han, skal bare have det tøj på, man kan score damer i – og hvide sneaks, fortæller han, men det er faktisk mere såkaldte Clarks – en ruskindssko med en høj sål – der bliver trådt flest meter i på Skagens gader i den her uge. - Vi kører meget looket med hørbukser, Clarks og fin skjorte her i uge 29, siger Sebastian Christensen, der kommer fra Skagen og tilsyneladende har ladet sig påvirke af turisterne, hvis man skal tro Oskar Kjær Madsens ord fra tidligere. En nordjyde har dog valgt at tage skagboens ord til sig, for Hellerup-ugen klinger ikke lige rent i alle nordjyders øre. - Jeg har bevidst valgt ikke at tage for dyrt tøj på for ikke at ligne en Hellerup-gut, siger Marcus Andersen fra Aalborg, der både er iført denimbukser og -skjorte – dog i to forskellige farver. Andre er på den anden side ikke så skræmte af Hellerup-prædikatet og vil gerne ligne nogen fra Storkøbenhavn - uanset om de er det eller ej. - Københavnerstilen, det er den eneste, der passer til Skagen, siger Tobias Tollerlund, der har fortolket Københavnerstil som et par mørke jeans og en mørkeblå striktrøje på fra mærket Stone Island. Og jakkesættet, tænker du nok – det virker kun om aftenen, er beskeden fra Skagens gader.

Referat:
Særlig én stoftype går igen blandt gæsterne i uge 29.